да се гарантира съгласуваност и яснота е целесъобразно приложение I и приложение II към Регламент за изпълнение (ЕС) 2019/1793 да бъдат заменени в тяхната цялост.
 (18)
 С Решение за изпълнение 2014/88/ЕС на Комисията (6) се забранява вносът в Съюза на хранителни продукти, съдържащи или състоящи се от листа от бетел, с произход или изпратени от Бангладеш. Посоченото решение бе прието вследствие на множество уведомления чрез Системата за бързо предупреждение за храни и фуражи във връзка с наличието на множество щамове на салмонела, включително Salmonella typhimurium, открити в хранителни продукти, съдържащи или състоящи се от листа от бетел („Piper betle“, известни като „Paan leaf“ или „Betel quid“) от Бангладеш.
 (19)
 Бангладеш не представи задоволителен план за действие. Следователно не може да се заключи, че предоставените от Бангладеш гаранции са достатъчни за преодоляване на вече установените сериозни рискове за човешкото здраве. С оглед на това спешните мерки, установени с Решение за изпълнение 2014/88/ЕС, следва да останат в сила.
 (20)
 С Регламент за изпълнение (ЕС) 2015/943 на Комисията (7) се преустановява вносът в Съюза на сушен фасул под кодове по КН 0713 39 00, 0713 35 00 и 0713 90 00 с произход от Нигерия поради продължаващото наличие на дихлорвос. С Регламент за изпълнение (ЕС) 2019/1256 на Комисията (8) бе удължен срокът на прилагане на Регламент за изпълнение (ЕС) 2015/943 до 30 юни 2022 г., за да се позволи на Нигерия да изпълни подходящите мерки за управление на риска и да предостави необходимите гаранции.
 (21)
 Правилата, определени в Регламент за изпълнение (ЕС) 2019/1793, в Решение за изпълнение 2014/88/ЕС и в Регламент за изпълнение (ЕС) 2015/943, са свързани по същество, тъй като всички те се отнасят до налагането на допълнителни мерки, които уреждат въвеждането в Съюза на някои храни и фуражи от някои трети държави поради установен риск и които се прилагат в зависимост от сериозността на риска. Поради това е целесъобразно да се улесни правилното и цялостното прилагане на съответните правила, като се установят в единен акт разпоредбите относно временното засилване на официалния контрол върху някои храни и фуражи от неживотински произход и съответните спешни мерки. Поради това Решение за изпълнение 2014/88/ЕС и Регламент за изпълнение (ЕС) 2015/943 следва да бъдат отменени и техните разпоредби да бъдат прехвърлени в Регламент за изпълнение (ЕС) 2019/1793, който на свой ред следва да бъде съответно изменен.
 (22)
 В интерес на правната сигурност е целесъобразно да се предвиди възможността държавите членки да разрешат въвеждането в Съюза на пратки със сусамово семе (семена от Sesamum) от Судан и Уганда, както и на пиперки от вида Capsicum (различни от сладки) от Индия и Пакистан, които не се придружават от официален сертификат и от резултатите от вземането на проби и анализите, ако тези пратки са напуснали държавата на произход или държавата на изпращане, ако тя е различна от държавата на произход, преди датата на влизане в сила на настоящия регламент.
 (23)
 Поради това Регламент за изпълнение (ЕС) 2019/1793 следва да бъде съответно изменен.
 (24)
 Мерките, предвидени в настоящия регламент, са в съответствие със становището на Постоянния комитет по растенията, животните,